
Սիրելի՛ ուսուցիչներ, դաստիարակներ և կրթության ոլորտի երախտավորներ,
Սրտանց շնորհավորում եմ ձեզ մասնագիտական տոնի՝ Ուսուցչի օրվա առթիվ։
Կրթությունը սկսվում է այնտեղ, որտեղ երեխայի ձեռքը բռնում է նրա առաջին դաստիարակը, և շարունակվում է այն դասարանում, որտեղ ուսուցիչը գիտելիքից բացի սեր է փոխանցում հայրենիքի, մարդու և արժեքների հանդեպ։ Դուք ոչ միայն կրթում ու դաստիարակում եք, այլև ձևավորում եք այն սերունդը, որը վաղը կերտելու է մեր համայնքի և երկրի ապագան։
Առանձնահատուկ շնորհավորում եմ Թալին համայնքի մանկապարտեզների և կրթական ՀՈԱԿ-ների ներկայացուցիչներին և համայնքի դպրոցների աշխատակազմերին:
Խորին շնորհակալություն եմ հայտնում ձեզ այս նվիրական աշխատանքի, անխոնջ ջանքերի և մեր երեխաների ապագային միտված ամենօրյա հոգատարության համար։
Մաղթում եմ առողջություն, ուժ, ստեղծագործ եռանդ և այն գիտակցումը, որ ձեր ամենամեծ ժառանգությունը ձեր կրթած ու դաստիարակած սերունդն է:
Շնորհավո՛ր Ուսուցչի օր։

Սիրով և լավագույն մաղթանքներով՝
Թալին համայնքի ղեկավար՝ Տավրոս Սափեյան
